Source: http://www.csmploiesti.ro/2018/04/29/companie-selecta-pentru-echipa-de-handbal-juniori-3-la-turneul-final-al-campionatului/
Timestamp: 2018-05-28 08:31:41+00:00

Document:
Companie selectă pentru echipa de handbal juniori 3, la Turneul final al campionatului - CSM Ploiesti
Companie selectă pentru echipa de handbal juniori 3, la Turneul final al campionatului
Home / Featured / Companie selectă pentru echipa de handbal juniori 3, la Turneul final al campionatului
aprilie29aprilie 29, 2018
Echipa de handbal juniori 3 a CSM Ploieşti merge la Turneul final al campionatului după ce a încheiat cu un bilanţ de patru victorii şi o înfrângere Grupa a IV-a a Turneului semifinal de la Turda. După ce au câştigat primele trei meciuri din Sala „Gheorghe Bariţiu”, băieţii pregătiţi de Gheorghe Puia au pierdut, sâmbătă, disputa cu favorita grupei, CS Ştiinţa Municipal Bacău, scor 28-43 (13-24), pentru ca, astăzi, să se impună în faţa ultimei clasate, CSŞ Hunedoara I, cu 26-19 (10-10).
Clasamentul final al grupei a arătat astfel: 1. Ştiinţa Bacău (10 puncte); 2. CSM PLOIEŞTI (8 p); 3. ACS Alpha Oradea (4 p); 4. Top Arena Topoloveni (4 p); 5. CSŞ Călăraşi (2 p); 6. CSŞ Hunedoara I (2 p).
Tehnicianul nostru a folosit, la Turda, următorul lot de jucători: Mihail Ion, Dragoş Stan (portari) – Sebastian Davidoiu, Alexandru Ilie, Alexandru Niţă, Alexandru Ghiţă, Bogdan Niculaie, Marian Pleşea, Mihai Sîrbu, Eric Moldoveanu, Klaus Drăgan, Sebastian Sibiceanu (jucători de câmp).
La turneul final, CSM Ploieşti se va afla într-o companie selectă la nivel de handbal juvenil, toate formaţiile calificate reprezentând cluburi cu tradiţie în sportul cu mingea mică: CSM Medgidia şi Academia Minaur Baia Mare (Grupa I), SCM Timişoara şi AHC Potaissa Turda (Grupa a II-a), CSM Bucureşti şi CSU Suceava (Grupa a III-a) şi, bineînţeles, Ştiinţa Bacău (Grupa a IV-a).
La finalul săptămânii viitoare, va fi rândul juniorilor 2 ai clubului, pregătiţi de Silviu Stănescu, să lupte pentru accederea la Turneul Final. Ei vor juca, de miercuri până duminică, la Turnu Severin, în Grupa I semifinală, în compania formaţiilor CS Novaci (miercuri), CSŞ Galaţi (joi), Ştiinţa Municipal Bacău (vineri), Potaissa Turda (sâmbătă) şi CSŞ Hunedoara (duminică).
Înotătorii de la CSM Ploieşti, 65 de medalii la Cupa „Tamara Costache” – Ediţia a VI-a!Micii judoka de la CSM-CFR-CSŞ Ploieşti, 19 medalii la Cupa Pentarom, de la Piteşti!
Atletul Costin Homiuc, medalie de argint cu ştafeta României la concursul internaţional „Dromia 2018”!
Echipa de handbal juniori 3, locul al 6-lea la Turneul final al campionatului!

References: CSM 
 CSM 
 CSM 
 CSM 
 CSM 
 CSM 
 CSM